b'\n_START_ARTICLE_\nLivenza\n_START_SECTION_\nPritoke\n_START_PARAGRAPH_\nDesne pritoke Livenze su; Meschio i Monticano, a lijeva i najve\xc4\x87a je Meduna koje utje\xc4\x8de kod mjesta Prata di Pordenone._NEWLINE_Rijeka Meduna donosi najvi\xc5\xa1e vode u Livenzu oko  4.400 m\xc2\xb3/s tako da Livenza ima vode tijekom \xc4\x8ditave godine i plovna je gotovo cijelim svojim tokom. Korito Livenze \xc5\xa1iroko je od 30 do 100 m kod Portobuffol\xc3\xa9a na u\xc5\xa1\xc4\x87u u Jadransko more kod Caorlea u Venetu. Livenza je kanalima povezana sa rijekama Piave i Lemene, tako da se mo\xc5\xbee doploviti do Venezije._NEWLINE_Livenza je  jednim kra\xc4\x87im dijelom granica izme\xc4\x91u Veneta i Furlanije-Julijske krajine prolazi kroz gradove; Polcenigo, Caneva, Sacile, Brugnera, Prata di Pordenone, Portobuffol\xc3\xa9, Motta di Livenza, San Stino di Livenza i Torre di Mosto.\n_START_SECTION_\nVode Livenze\n_START_PARAGRAPH_\nLivenza je prete\xc5\xbeno ravni\xc4\x8darska rijeka sa obiljem vode, bogate vegetacije i prepuna riba. Prosje\xc4\x8dni godi\xc5\xa1nji istjek Livenze je 85 m\xc2\xb3/s, i usporediv je s najdu\xc5\xbeim talijanskim rijekama, kao Tagliamento (92 m\xc2\xb3/s) i Brenta  (93 m\xc2\xb3/s), ali Livenzin oscilira u skladu s godi\xc5\xa1njim dobima. Ljeti ne pada ispod 50 m\xc2\xb3/s, u jesen i prolje\xc4\x87e zna narasti do 2500 m\xc2\xb3/s, najvi\xc5\xa1e zbog velikih bujica koje donosi Meduna i njena pritoka Cellina. Tako da Livenza \xc4\x8desto plavi primorske gradove u svom donjem dijelu, katastrofalne poplave Livenza bile su 1966 i 2002. Zbog toga se gradi brana na Cellina kod Ravedisa, koja bi trebala zadr\xc5\xbeati oko 20 milijuna m\xc2\xb3 vode. Ova brana trebala bi smanjiti rizik od poplava, ali ne i potpuno eliminirati.\n_START_SECTION_\nPriroda\n_START_PARAGRAPH_\nCijelim svojim tokom Livenza ima izuzetno bogatstvo flore i faune. Od  riba su zastupljeni; linjak, crvenperka, keder, \xc5\xa1tuka, \xc5\xa1aran, lipljen, jegulja i ke\xc4\x8diga. Velike promjene u vodotoka Levenze posljednjih desetlje\xc4\x87a imaju negativan uticaj na rijeku i njen ekosistem.\n_START_SECTION_\nPodrijetlo imena\n_START_PARAGRAPH_\nIz pisanih izvora iz 1. stolje\xc4\x87a  znamo da je anti\xc4\x8dko ime rijeke bilo Liquentia (od latinskog glagola liquere = klizati). Isti naziv upotrebljavao se i tijekom srednjeg vijeka, makar koji put pisan Liguenzia, ali od 13. stolje\xc4\x87a po\xc4\x8deo se mjenjati do svog dana\xc5\xa1njeg oblika Livenza.\n_START_SECTION_\nStrate\xc5\xa1ka va\xc5\xbenost Livenza\n_START_PARAGRAPH_\nLivenza je oduvijek imala veliku strate\xc5\xa1ku vrijednost, tako da su se kod njezinih obala odigrale mnoge velike bitke._NEWLINE_Kod Livenze se zbila odlu\xc4\x8duju\xc4\x87a bitka 1335., izme\xc4\x91u kondotjera Rizzarda VI da Camino i akvilejskog patrijarha Bertranda Camollina, u kojoj je akvilejska vojska do nogu potukla Rizzarda._NEWLINE_Kod Livenze se odigrala bitka 1411. izme\xc4\x91u ugarske vojske koju je vodio Filip Ma\xc4\x91arin (Pippo Spano), za vrijeme rata izme\xc4\x91u izme\xc4\x91u \xc5\xbdigmunda Luksembur\xc5\xa1kog i Mleta\xc4\x8dke Republike, u kojoj su Ma\xc4\x91ari uspjeli zaobi\xc4\x87i mleta\xc4\x8dku odbranu ukopanu kod Livenze._NEWLINE_Na ravnici pored rijeke kod Sacilea zbila velika bitka 1809., izme\xc4\x91u napoleonovih snaga koje su poku\xc5\xa1ale zaustaviti austrijski prodor prema Livenzi, u toj bitci je nadvojvoda Ivan Austrijski pobijedio generala Eug\xc3\xa8ne de Beauharnaisa (Napoleonova posinka).'